Diari Oficial de la Generalitat Valenciana


Sumari del DOGV 7909, del 03-11-2016 (2016/8116)

Resolució de 5 d'octubre de 2016, del sotssecretari, per la qual es declara deserta la licitació número CNMY16/0201/79. Servei d'avioneta per a les campanyes de censos aeris d'espècies de cetacis en el litoral de la Comunitat Valenciana 2016-2017.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8116


Data del document
:   05-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte de serveis

Resolució de 5 d'octubre de 2016, del sotssecretari, per la qual es declara deserta la licitació número CNMY16/0201/79. Servei d'avioneta per a les campanyes de censos aeris d'espècies de cetacis en el litoral de la Comunitat Valenciana 2016-2017. [2016/8116]  
Vistos els següents  
  
Antecedents de fet  
Primer. Amb data 30 d'agost de 2016, es va publicar en el Diari Oficial de la Comunitat Valenciana l'anunci de licitació del servei d'avioneta per a les campanyes de censos aeris d'espècies de cetacis en el litoral de la Comunitat Valenciana 2016-2017, el termini de presentació de les ofertes del qual va acabar el dia 26 de setembre de 2016.  
Segon. Consten en l'expedient certificats expedits pels corresponents caps de Registre dels Serveis Centrals de la Conselleria d'Agricultura, Medi Ambient, Canvi Climàtic i Desenvolupament Rural, i els Serveis Territorials d'Alacant i Castelló de la conselleria esmentada, en els quals s'acredita que no ha sigut presentada cap oferta en la licitació de referència. Queda, per tant, desert el concurs esmentat.  
  
Als fets s'apliquen els següents  
  
Fonaments de dret  
Primer. L'article 138.2 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, assenyala que «l'adjudicació es realitzarà ordinàriament utilitzant el procediment obert o restringit. En els supòsits numerats en els articles 170 a 175, ambdós inclosos, podrà seguir-se el procediment negociat».  
En relació amb això, i per al contracte de referència, l'article 170.c de l'esmentada norma legal, possibilita la utilització del procediment negociat quan, després d'haver-se seguit un procediment desert o restringit, no s'hi haja presentat cap oferta o candidatura, sempre que les condicions essencials del contracte no es modifiquen substancialment.  
En virtut de tot el que s'ha dit adés, fent ús de les atribucions que em confereix l'article 28.1 de la Llei 5/1983, de 30 de desembre, del Consell, per delegació atorgada per la Resolució 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural (DOCV 7582, 30.07.2015), resolc:  
  
Primer  
Declarar desert el procediment «Servei d'avioneta per a les campanyes de censos aeris d'espècies de cetacis en el litoral de la Comunitat Valenciana 2016-2017», amb número d'expedient CNMY16/0201/79, en no haver-s'hi presentat cap licitador.  
  
Segon  
Autoritzar l'inici del procediment negociat, en relació al mateix objecte, no alterant-se substancialment les condicions originals del contracte.  
  
La present resolució posa fi a la via administrativa i, en contra, pot interposar-se potestativament recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la notificació, o impugnar-se directament davant l'ordre jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i l'article 46.1 de la Llei reguladora de la Jurisdicció contenciosa administrativa.  
  
  
València, 5 d'octubre de 2016.- El sotssecretari: José Moratal Sastre.